2.  ลักษณะการประกอบธุรกิจ

    2.1 ความเป็นมาและพัฒนาการที่สำคัญ

  บริษัท เด็มโก้ จำกัด (มหาชน) จดทะเบียนจัดตั้งเป็นบริษัทจำกัด เมื่อวันที่ 1 มิถุนายน 2535
  ด้วยทุนจดทะเบียนเริ่มต้นที่ 6 ล้านบาท
  การก่อตั้งบริษัทเกิดขึ้นจากกลุ่มวิศวกรระบบไฟฟ้าที่มีประสบการณ์ในงานวิศวกรรมไฟฟ้า
  ทั้งทางด้านระบบจำหน่ายไฟฟ้า สถานีไฟฟ้าย่อยและงานระบบสายส่งไฟฟ้าแรงสูงมามากกว่า 20
  ปี ในปัจจุบันบริษัทประกอบธุรกิจให้บริการออกแบบ จัดหา
  ก่อสร้างและติดตั้งแบบครบวงจรในงานระบบจำหน่ายไฟฟ้า ระบบสายส่งไฟฟ้าแรงสูง
  งานก่อสร้างสถานีไฟฟ้าแรงสูง – สถานีไฟฟ้าย่อย งานระบบไฟฟ้าและเครื่องกล
  งานด้านพลังงานทดแทน เช่นโครงการผลิตไฟฟ้าพลังงานลม พลังงานแสงอาทิตย์
  งานด้านอนุรักษ์พลังงาน งานก่อสร้างเสาโทรคมนาคม งานสื่อสารและอาณัติสัญญาณ รวมทั้ง
  ผลิตและจำหน่ายเสาโครงเหล็กสำหรับระบบสายส่งไฟฟ้าแรงสูง ระบบเสาโทรคมนาคม
  และป้ายโฆษณา Bill Board และงานขายวัสดุอุปกรณ์ไฟฟ้า และวัสดุก่อสร้าง
  ซึ่งเป็นธุรกิจที่มีการเติบโตสอดคล้องกับการเจริญเติบโตของเศรษฐกิจและการพัฒนาระบบพลังงานของประเทศ

  ประวัติการเปลี่ยนแปลงของบริษัทที่สำคัญ มีดังต่อไปนี้

  ปี 2535 - 2546

  บริษัทเริ่มเปิดดำเนินการโรงงานผลิตเสาโครงเหล็กและอุปกรณ์จับยึดในปี 2537
  โดยได้รับบัตรส่งเสริมการลงทุนจากคณะกรรมการส่งเสริมการลงทุน (BOI) และในปีเดียวดันนั้น
  บริษัทชนะการประมูลงานงานออกแบบ จัดหา และติดตั้งงานระบบจำหน่ายไฟฟ้า 22-33 เควี
  ในพื้นที่ภาคกลางและภาคใต้จากการไฟฟ้าส่วนภูมิภาค (กฟภ.) ซึ่งถือว่าเป็นงานแรกของบริษัท
  ต่อมาในปี 2538 บริษัทเปิดโรงงานบ่อชุบสังกะสีแบบจุ่มร้อนขนาด 1.2 x 4.0 x 1.5 เมตร
  เพื่อใช้ชุบงานเสาโครงเหล็กและอุปกรณ์จับยึดที่โรงงานผลิต
  พร้อมทั้งได้เริ่มขยายงานสู่ภาคเอกชนมากขึ้น โดยโครงการแรก
  ได้แก่งานก่อสร้างสถานีไฟฟ้าย่อย ระบบ 115/22 เควี ของบจก. ฮอนด้า คาร์ แมนูแฟคเจอริ่ง
  จ. อยุธยา และสวนอุตสาหกรรมโรจนะ จ. อยุธยา นอกจากนี้
  บริษัทยังได้รับงานวางระบบและติดตั้งไฟฟ้าแรงต่ำในโรงงานอุตสาหกรรม เช่น บจก.
  สยามลวดเหล็ก (บริษัทในเครือบมจ. ปูนซิเมนต์ไทย) บจก. ยูเอ็มซี จ. ชลบุรี และ บจก.
  ไทยน้ำทิพย์ เป็นต้น

  ในปี 2539
  บริษัทเริ่มรับงานออกแบบและติดตั้งระบบทำความเย็นให้แก่โรงงานอุตสาหกรรมและหน่วยงานราชการ
  เช่น โรงงานหล่อดอกยางเครื่องบิน จ. สระบุรี อาคารสถานีศูนย์ฝึกอบรมของการไฟฟ้าฝ่ายผลิต
  ที่ อ. บางปะกง จ. ชลบุรี และต่อมาในปี 2540 บริษัทเริ่มงานระบบเคเบิ้ลใต้ดินเป็นครั้งแรก
  ให้แก่การไฟฟ้าฝ่ายผลิตแห่งประเทศไทย (กฟผ.) ในบริเวณเขื่อนศรีนครินทร์ จ. กาญจนบุรี
  และงานสายส่ง 115 เควี เป็นครั้งแรกให้แก่การไฟฟ้าส่วนภูมิภาค (กฟภ.)
  และบริษัทเอกชนต่างๆ เช่น บจก. อมตะ เอ็กโก้ พาวเวอร์ เป็นต้น

  ต่อมาในปี 2544 บริษัทเริ่มรับงานการจัดหา ก่อสร้างฐานราก ติดตั้งเสาโทรคมนาคม
  พร้อมอุปกรณ์สื่อสาร เช่น ชุด Antenna ชุดจาน Microwave
  ให้แก่หน่วยงานราชการและเอกชน เช่น กฟภ. กรมการปกครอง บมจ. โทเทิล
  แอคเซสแอนด์คอมมูนิเคชั่น (DTAC) บจก. อัลคาเทล และบจก. โมโตโลร่า (ประเทศไทย)
  ในโครงการ TA Orange เป็นต้น และในปี 2546
  บริษัทได้ขึ้นทะเบียนเป็นที่ปรึกษาด้านการอนุรักษ์พลังงานกับกรมพัฒนาพลังงานทดแทน
  และอนุรักษ์พลังงาน นอกจากนี้ หน่วยงานราชการและภาคเอกชน
  ได้ว่าจ้างบริษัทเป็นที่ปรึกษาทางด้านการอนุรักษ์พลังงาน เช่นมหาวิทยาลัยราชภัฎลำปาง
  มหาวิทยาลัยแม่โจ้ โรงแรมเชียงใหม่ภูคำ โรงพยาบาลสวนปรุง จ. เชียงใหม่ เป็นต้น

  ปี 2547 : บริษัทเริ่มงานติดตั้งสายเคเบิ้ลใยแก้ว ด้วยวิธี Blowing Method
  ซึ่งเป็นวิธีติดตั้งแบบใช้ลมอัดในการลากสายเคเบิ้ลใยแก้วขึ้นเป็นครั้งแรกให้แก่
  โครงการวางท่อแก๊ส ไทย-มาเลเซีย ของบริษัท ทรานไทย - มาเลเซีย จำกัดซึ่งมี บมจ.
  ปตท. เป็นผู้ถือหุ้นหลัก ที่ อ. หาดใหญ่ จ. สงขลา
  นอกจากนี้บริษัทได้เริ่มผลิตเสาโฆษณาโครงเหล็กให้แก่ บมจ. มาสเตอร์ แอด

  บริษัทได้จำหน่ายเงินลงทุนในบริษัทที่ดำเนินธุรกิจที่ไม่เกี่ยวข้องกับธุรกิจหลักของบริษัทจำนวน 4
  บริษัทซึ่งได้แก่ บริษัท เด็มโก้ พัฒนาพาณิชย์ จำกัด บริษัท เอ็น.อี.ซี คอนกรีตอัดแรง จำกัด
  บริษัท นำชัยพัฒนา เอ็นจิเนียริ่ง (1996) จำกัด และบริษัท อนุสรณ์ เซอร์วิส (2004) จำกัด
  และปิดกิจการอีก 2 บริษัทซึ่งได้แก่บริษัท เด็มโก้- เฮอริเทจ แลนด์ จำกัดและบริษัท เด็มโก้
  พร็อพเพอร์ตี้ ดีเวปล็อปเม้นท์ จำกัด เพื่อปรับโครงสร้างกลุ่มธุรกิจ

  ปี 2548 : โรงงานได้รับ ISO 9001 : 2000 จากสถาบัน Anglo Japanese American
  (AJA) Registrars สำหรับระบบคุณภาพ ในการผลิต ผลิตภัณฑ์ที่ทำจากโลหะประดิษฐ์
  (ยกเว้นเฉพาะเครื่องจักรและอุปกรณ์) ชิ้นส่วนจับยึด/รองรับในงานไฟฟ้า เสาระบบ
  สายส่งไฟฟ้า โครงสร้างสำหรับสถานีไฟฟ้า เสาโทรคมนาคมโครงสร้างเหล็กสำหรับป้ายโฆษณา
  โครงสร้างเหล็กสำหรับอาคารทั่วไป
  อุปกรณ์โลหะในงานระบบจำหน่ายไฟฟ้าแรงต่ำและแรงสูงบริษัทเพิ่มทุนจดทะเบียนและชำระแล้วจาก
  142.0 ล้านบาท เป็น 160.0 ล้านบาท
  โดยการเสนอขายให้แก่ผู้ถือหุ้นเดิมในราคาตามมูลค่าที่ตราไว้ (หุ้นละ 100 บาท)
  เพื่อใช้สำหรับเป็นเงินทุนหมุนเวียน

  ปี 2549 : บริษัทได้แปรสภาพเป็นบริษัทมหาชน เมื่อวันที่ 26 พฤษภาคม 2549
  และมีมติเพิ่มทุนจดทะเบียนจาก

  160.0 ล้านบาท เป็น 215.0 ล้านบาท มูลค่าหุ้นละ 1 บาท แบ่งการจัดสรรเป็นหุ้นจำนวน
  50.0 หุ้น เพื่อเสนอขายต่อประชาชนทั่วไป และหุ้นจำนวน 5.0 หุ้น
  เพื่อรองรับการใช้สิทธิของใบสำคัญแสดงสิทธิที่จัดสรรให้แก่กรรมการ ผู้บริหาร
  และพนักงานของบริษัท และเข้าจดทะเบียนในตลาดหลักทรัพย์ เอ็ม เอ ไอ เมื่อวันที่ 14
  ธันวาคม 2549

  ปี 2550 : บริษัทได้ปิดกิจการและชำระบัญชี บริษัท อาลี คาตุน (ประเทศไทย) จำกัด เมื่อวันที่
  16 มีนาคม 2550
  เนื่องจากมีค่าใช้จ่ายดำเนินงานสูงอีกทั้งบริษัทได้เปลี่ยนเป้าหมายตลาดต่างประเทศในส่วนของงานขายอุปกรณ์ไฟฟ้าจากประเทศบังคลาเทศและประเทศในแถบใกล้เคียงเป็นกลุ่มประเทศในแถบเอเชียตะวันออกเฉียงใต้

  บริษัทเพิ่มทุนจดทะเบียนจาก 215.0 ล้านบาทเป็น 328.9 ล้านบาท ตามมติประชุมวิสามัญผู้ถือหุ้น
  ครั้งที่ 1/ 2550 เมื่อวันที่ 26 กันยายน 2550 โดยออกหุ้นสามัญจำนวน 113.9 ล้านหุ้น
  มูลค่าหุ้นละ 1 บาท แบ่งการจัดสรรเป็นหุ้นจำนวน 52.8 หุ้นเพื่อรองรับการจ่ายหุ้นปันผล
  หุ้นจำนวน 60.0 ล้านหุ้น เพื่อเสนอขายแก่ผู้ลงทุนโดยเฉพาะเจาะจง และหุ้นจำนวน 1.1
  ล้านหุ้น
  เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญที่ออกใหม่ชนิดระบุชื่อผู้ถือและไม่สามารถเปลี่ยนมือได้ซึ่งได้จัดสรรให้แก่กรรมการ
  ผู้บริหารและพนักงานของบริษัท เนื่องจากการปรับสิทธิแปลงสภาพจากการจ่ายหุ้นปันผล

  ปี 2551 : ตามมติที่ประชุมวิสามัญผู้ถือหุ้น ครั้งที่ 1/ 2551 เมื่อวันที่ 10 มกราคม 2551
  บริษัทได้ลดทุนจดทะเบียนจาก 328.9 ล้านบาทเป็น 268.9 ล้านบาท
  โดยตัดหุ้นสามัญจดทะเบียนที่ยังไม่ได้จำหน่าย จำนวน 60.0
  ล้านหุ้นซึ่งเดิมจัดสรรเพื่อเสนอขายแก่ผู้ลงทุนโดยเฉพาะเจาะจง และเพิ่มทุนจดทะเบียนจาก
  268.9 ล้านบาทเป็น 357.9 ล้านบาท โดยออกหุ้นสามัญจำนวน 89.0 ล้านหุ้น มูลค่าหุ้นละ 1
  บาท แบ่งการจัดสรรเป็นหุ้นจำนวน 88.6
  ล้านหุ้นเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญที่ออกใหม่ชนิดระบุชื่อผู้ถือและสามารถเปลี่ยนมือได้ซึ่งได้จัดสรรให้แก่ผู้ถือหุ้นเดิมของบริษัทครั้งที่
  1 (DEMCO-W1) และหุ้นจำนวน 0.4 ล้านหุ้น
  เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญที่ออกใหม่ชนิดระบุชื่อผู้ถือและไม่สามารถเปลี่ยนมือได้ซึ่งได้จัดสรรให้แก่กรรมการ
  ผู้บริหารและพนักงานของบริษัท
  เนื่องจากการปรับสิทธิแปลงสภาพจากการออกใบสำคัญแสดงสิทธิที่จะซื้อหุ้นสามัญที่ออกใหม่ชนิดระบุชื่อผู้ถือและสามารถเปลี่ยนมือได้ซึ่งได้จัดสรรให้แก่ผู้ถือหุ้นเดิมของบริษัทครั้งที่
  1 (DEMCO-W1) ดังกล่าวข้างต้น

  ต่อมาบริษัทเพิ่มทุนจดทะเบียนจาก 357.9 ล้านบาทเป็น 402.3 ล้านบาท
  ตามมติที่ประชุมวิสามัญผู้ถือหุ้น ครั้งที่ 2/ 2551 เมื่อวันที่ 17 กันยายน 2551
  โดยออกหุ้นสามัญจำนวน 44.4 ล้านหุ้น มูลค่าหุ้นละ 1 บาท แบ่งการจัดสรรเป็นหุ้นจำนวน 33.4
  หุ้นเพื่อรองรับการจ่ายหุ้นปันผล และหุ้นจำนวน 11 ล้านหุ้น
  เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัท ครั้งที่ 1 (DEMCO-W1)
  ชนิดระบุชื่อผู้ถือและเปลี่ยนมือได้ซึ่งได้จัดสรรให้แก่ผู้ถือหุ้นเดิมของบริษัท
  เนื่องจากการปรับสิทธิแปลงสภาพจากการจ่ายหุ้นปันผล

  เมื่อวันที่ 15 มกราคม 2551 บริษัทเข้าลงทุนในบริษัทเจ พี เอ็ม อินเตอร์ จำกัด
  (ปัจจุบันเปลี่ยนชื่อเป็นบริษัท เด็มโก้อินดัสตรี จำกัด)
  ซึ่งดำเนินธุรกิจรับจ้างและติดตั้งภาชนะแรงดันสูง ระบบท่อรับแรงดันและอุปกรณ์เครื่องกล
  ในสัดส่วนร้อยละ 45.0 ของทุนจดทะเบียนชำระแล้ว

  ปี 2552 ตามมติที่ประชุมสามัญผู้ถือหุ้น ประจำปี 2552 เมื่อวันที่ 9 เมษายน 2552
  บริษัทได้ลดทุนจดทะเบียนจาก 402.3 ล้านบาทเป็น 401.9 ล้านบาท
  โดยตัดหุ้นสามัญจดทะเบียนที่ยังไม่ได้จำหน่าย จำนวน .40
  ล้านหุ้นซึ่งเหลือจากการจัดสรรเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญที่ออกใหม่ชนิดระบุชื่อผู้ถือและไม่สามารถเปลี่ยนมือได้ซึ่งได้จัดสรรให้แก่กรรมการ
  ผู้บริหารและพนักงานของบริษัท (ESOP) เนื่องจากใบสำคัญแสดงสิทธิดังกล่าวครบกำหนด
  และผู้ได้รับสิทธิพ้นจากการเป็นพนักงาน

  ต่อมาที่ประชุมวิสามัญผู้ถือหุ้น ครั้งที่ 1/ 2552 เมื่อวันที่ 22 ตุลาคม 2552
  บริษัทได้มีมติให้เพิ่มทุนจดทะเบียนจาก 401.9 ล้านบาทเป็น 451.9 ล้านบาท
  โดยออกหุ้นสามัญจำนวน 50.0 ล้านหุ้น มูลค่าหุ้นละ 1 บาท แบ่งการจัดสรรเป็นหุ้นจำนวน 43.5
  ล้านหุ้นเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญที่ออกใหม่ชนิดระบุชื่อผู้ถือและสามารถเปลี่ยนมือได้ซึ่งได้จัดสรรให้แก่ผู้ถือหุ้นเดิมของบริษัท
  ครั้งที่ 2 (DEMCO-W2) และหุ้นจำนวน 6.5 ล้านหุ้น
  เพื่อรองรับการใช้ใช้สิทธิตามใบสำคัญแสดงสิทธิที่จะซื้อหุ้นสามัญที่ออกใหม่ชนิดระบุชื่อผู้ถือและสามารถเปลี่ยนมือได้ซึ่งได้จัดสรรให้แก่ผู้ถือหุ้นเดิมครั้งที่
  1
  (DEMCO-W1)เนื่องจากการปรับสิทธิแปลงสภาพจากการออกใบสำคัญแสดงสิทธิที่จะซื้อหุ้นสามัญที่ออกใหม่ชนิดระบุชื่อผู้ถือและสามารถเปลี่ยนมือได้ซึ่งได้จัดสรรให้แก่ผู้ถือหุ้นเดิมของบริษัทครั้งที่
  2 (DEMCO-W2)ดังกล่าวข้างต้น

  ปี 2553 ตามมติที่ประชุมวิสามัญผู้ถือหุ้น ครั้งที่ 1/2553 เมื่อวันที่ 27 พฤษภาคม 2553
  มีมติให้บริษัทเพิ่มวัตถุประสงค์ในการดำเนินธุรกิจของบริษัท จาก 48 ข้อ เป็น 59 ข้อ
  เพื่อให้ครบถ้วนเพียงพอในการที่บริษัทจะเป็นผู้ลงทุนในกิจการผลิต และจำหน่ายสาธารณูปโภค
  รวมถึงธุรกิจการค้าด้านอื่นๆ ซึ่งเป็นแผนการดำเนินงานเพื่อขยายธุรกิจให้บริษัทเติบโตอย่างยั่งยืน

  ต่อมาที่ประชุมวิสามัญผู้ถือหุ้น ครั้งที่ 2/ 2553 เมื่อวันที่ 23 กรกฎาคม 2553
  ได้มีมติให้บริษัทลดทุนจดทะเบียนจาก 451.9 ล้านบาทเป็น 435.4 ล้านบาท
  โดยตัดหุ้นสามัญจดทะเบียนที่ยังไม่ได้จำหน่าย จำนวน 16.5
  ล้านหุ้นซึ่งเหลือจากการจัดสรรเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญที่ออกใหม่ชนิดระบุชื่อผู้ถือและสามารถเปลี่ยนมือได้ซึ่งได้จัดสรรให้แก่ผู้ถือหุ้นเดิมของบริษัท
  ครั้งที่ 1 และครั้งที่ 2 (DEMCO-W1, DEMCO-W2)เนื่องจากใบสำคัญแสดงสิทธิดังกล่าวหมดอายุ
  เมื่อวันที่ 26 มีนาคม 2553 และ 10 มิถุนายน 2553 ตามลำดับ
  จึงไม่จำเป็นต้องมีหุ้นไว้รองรับการใช้สิทธิอีกต่อไป และมีมติให้บริษัทเพิ่มทุนจดทะเบียนจาก
  435.4 ล้านบาทเป็น 635.4 ล้านบาท โดยออกหุ้นสามัญจำนวน 200.0 ล้านหุ้น มูลค่าหุ้นละ 1
  บาท แบ่งการจัดสรรเป็นหุ้นจำนวน 110.0
  ล้านหุ้นเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญที่ออกใหม่ชนิดระบุชื่อผู้ถือและสามารถเปลี่ยนมือได้ซึ่งได้จัดสรรให้แก่ผู้ถือหุ้นเดิมของบริษัท
  ครั้งที่ 3 (DEMCO-W3) หุ้นจำนวน 74.0 ล้านหุ้น
  เพื่อรองรับการใช้ใช้สิทธิตามใบสำคัญแสดงสิทธิที่จะซื้อหุ้นสามัญที่ออกใหม่ชนิดระบุชื่อผู้ถือและสามารถเปลี่ยนมือได้ซึ่งได้จัดสรรให้แก่ผู้ถือหุ้นเดิมครั้งที่
  4 (DEMCO-W4) และหุ้นจำนวน 16.0 ล้านหุ้น
  เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญที่ออกใหม่ชนิดระบุชื่อผู้ถือและไม่สามารถเปลี่ยนมือได้ซึ่งได้จัดสรรให้แก่กรรมการ
  ผู้บริหารและพนักงานของบริษัท ครั้งที่ 2 (ESOP# 2)

  และ เมื่อวันที่ 16 สิงหาคม 2553 ที่ประชุมคณะกรรมการ ครั้งที่ 6/2553
  ได้มีมติอนุมัติโครงการซื้อหุ้นคืนเพื่อบริหารทางการเงิน จำนวน 40 ล้านหุ้น ในวงเงินไม่เกิน
  214 ล้านบาท คิดเป็นร้อยละ 9.19 ของหุ้นที่จำหน่ายได้แล้วทั้งหมด
  โดยวิธีซื้อคืนในตลาดหลักทรัพย์แห่งประเทศไทย กำหนดระยะเวลาซื้อคืนตั้งแต่วันที่ 30 สิงหาคม
  2553 ถึงวันที่ 1 มีนาคม 2554 ณ วันครบกำหนดระยะเวลา บริษัทซื้อหุ้นคืนแล้วทั้งสิ้น 32.48
  ล้านหุ้น เป็นเงิน 165.16 ล้านบาท คิดเป็นร้อยละ 7.33 ของทุนชำระแล้ว

  ปี 2554 บริษัทได้ย้ายการจดทะเบียนหลักทรัพย์จากตลาดหลักทรัพย์เอ็มเอไอ(mai)
  ไปจดทะเบียนในตลาดหลักทรัพย์แห่งประเทศไทย (SET) เมื่อวันที่ 4 กุมภาพันธ์ 2554

  ต่อมาเมื่อวันที่ 27 มิถุนายน 2554 ที่ประชุมวิสามัญผู้ถือหุ้นครั้งที่ 1/2554
  มีมติให้บริษัทเข้าลงทุนเป็นผู้ถือหุ้นร้อยละ 27 ในบริษัท อีโอลัส พาวเวอร์ จำกัด ( อีโอลัส )
  ซึ่ง อีโอลัส เป็นผู้ถือหุ้น ร้อยละ 60 ใน บริษัท เฟิร์สโคราช วินด์ จำกัด ( เฟิร์ส ) และ
  บริษัท เคอาทู จำกัด ( เคอาทู ) โดยที่ เฟิร์ส และ เคอาทู
  เป็นบริษัทที่ดำเนินโครงการผลิตกระไฟฟ้าด้วยพลังงานลม ห้วยบง 3 และ ห้วยบง 2
  ขนาดกำลังการผลิตติดตั้ง โครงการละ 103.5 เมกกะวัตต์ เซ็นต์สัญญาขายไฟฟ้าให้กับ
  การไฟฟ้าฝ่ายผลิตแห่งประเทศไทย โครงการละ 90 เมกกะวัตต์ โครงการตั้งอยู่ที่ ตำบลห้วยบง
  อำเภอด่านขุนทด จังหวัดนครราชสีมา และมีมติให้บริษัทออกหุ้นสามัญเพิ่มทุนจำนวน
  363,538,157 หุ้น มูลค่าที่ตราไว้หุ้นละ 1 บาท โดยให้จัดสรรตามรายละเอียดดังนี้

  (1) จัดสรรหุ้นสามัญเพิ่มทุนจำนวน 316,828,627 หุ้น
  เพื่อเสนอขายในคราวเดียวกันหรือต่างคราวกันให้แก่ผู้ถือหุ้นเดิมตามสัดส่วน
  ตามรายชื่อผู้ถือหุ้นที่มีสิทธิในการจองซื้อหุ้นสามัญเพิ่มทุนที่ปรากฏในสมุดทะเบียนผู้ถือหุ้นในวันที่กำหนดโดยคณะกรรมการบริษัท
  ในอัตราส่วนการจองซื้อ 2 หุ้นเดิมต่อ 1 หุ้นใหม่ กรณีมีเศษหุ้นให้ปัดทิ้ง
  และในระหว่างระยะเวลาการจองซื้อหุ้นเพิ่มทุน
  ผู้ถือหุ้นเดิมอาจแสดงความจำนงจองซื้อหุ้นเพิ่มทุนเกินจากสิทธิ (Excess Rights)
  ที่ได้รับจัดสรรตามสัดส่วนได้ ในราคาเสนอขายเดียวกัน ทั้งนี้
  มอบหมายให้คณะกรรมการหรือบุคคลที่คณะกรรมการมอบหมายเป็นผู้พิจารณากำหนดราคาเสนอขาย
  ระยะเวลาการเสนอขาย เงื่อนไขและรายละเอียดอื่น ๆ
  เกี่ยวกับการเสนอขายหุ้นเพิ่มทุนแก่ผู้ถือหุ้นเดิม
  และมีอำนาจในการพิจารณาจัดสรรหุ้นเพิ่มทุนส่วนที่เหลือจากการที่ผู้ถือหุ้นไม่ใช้สิทธิจองซื้อให้แก่ผู้ถือหุ้นที่แสดงความจำนงจะซื้อหุ้นเพิ่มทุนเกินจากสิทธิ
  ตามสัดส่วนการถือหุ้นของผู้ถือหุ้นเดิมแต่ละรายที่จองเกินสิทธิดังกล่าว
  จนกระทั่งไม่มีหุ้นเหลือจากการจัดสรรตามที่บริษัทจะเห็นสมควร
  ในกรณีที่มีหุ้นเหลือเพียงพอที่จะจัดสรรให้แก่ผู้ถือหุ้นเดิมที่จองซื้อหุ้นเกินกว่าสิทธิของตนทุกราย
  ให้จัดสรรหุ้นให้แก่ผู้ถือหุ้นที่จองซื้อเกินสิทธิแต่ละรายตามจำนวนหุ้นที่แสดงความจำนงที่จะซื้อเกินสิทธิดังกล่าว

  (2) จัดสรรหุ้นสามัญเพิ่มทุนจำนวน 46,709,530 หุ้น
  สำรองเพื่อรองรับการปรับสิทธิของใบสำคัญแสดงสิทธิของบริษัทที่จัดสรรให้แก่ผู้ถือหุ้นเดิมครั้งที่ 3
  (DEMCO-W3) ผู้ถือหุ้นเดิมครั้งที่ 4 (DEMCO – W4) และผู้บริหารและพนักงานครั้งที่ 2 (ESOP
  2) หากต้องมีการปรับสิทธิตามข้อกำหนดสิทธิของใบสำคัญแสดงสิทธิของบริษัท

  ในปี 2555 ที่ประชุมวิสามัญผู้ถือหุ้นครั้งที่ 1/2555 เมื่อวันที่ 17 ตุลาคม 2555
  ได้มีมติอนุมัติลดทุนจดทะเบียนโดยตัดหุ้นสามัญเพิ่มทุนที่ยังไม่ได้จำหน่ายตามมติที่ประชุมวิสามัญผู้ถือหุ้นครั้งที่
  1/2554 ออก โดยลดทุนจากทุนจดทะเบียนเดิมจำนวน 999,000,000 บาท
  คงเหลือทุนจดทะเบียนใหม่จำนวน 635,461,843 บาท โดยบริษัทได้จดทะเบียนลดทุน
  กับกระทรวงพาณิชย์เมื่อวันที่ 1 พฤศจิกายน 2555
  และอนุมัติโอนกิจการผลิตโครงสร้างโลหะที่ใช้ในการการก่อสร้างหรืออุปกรณ์สำหรับงานอุตสาหกรรม
  ซึ่งเป็นกิจการที่ได้รับการส่งเสริมการลงทุน ตามบัตรส่งเสริมการลงทุน เลขที่ 2232(2)/2550
  ให้แก่บริษัท เด็มโก้ เพาเวอร์ จำกัด ซึ่งเป็นบริษัทย่อย

2.2 โครงสร้างกลุ่มบริษัท

  ณ วันที่ 31 ธันวาคม 2554 บริษัทมีบริษัทย่อย 2 บริษัท คือ บริษัท เด็มโก้อินดัสตรี จำกัด
  และบริษัท เด็มโก้พาวเวอร์ จำกัด และมีบริษัทร่วม 1 บริษัท ได้แก่ บริษัท อีโอลัส พาวเวอร์
  จำกัด ( อีโอลัส ) โดยบริษัทได้เข้าลงทุนบริษัท เด็มโก้อินดัสตรี จำกัด
  ตามมติของที่ประชุมคณะกรรมการบริษัทครั้งที่ 8/2550 เมื่อวันที่ 24 ตุลาคม 2550
  ซึ่งได้มีมติอนุมติให้บริษัทเข้าลงทุนในบริษัท เจ พี เอ็ม อินเตอร์ จำกัด
  (ปัจจุบันเปลี่ยนชื่อเป็นบริษัท เด็มโก้อินดัสตรี จำกัด)
  ซึ่งดำเนินธุรกิจรับจ้างผลิตและติดตั้งโครงสร้างเหล็ก ภาชนะแรงดันสูง
  ระบบท่อรับแรงดันและอุปกรณ์เครื่องกล ในสัดส่วนร้อยละ 45.0 ของทุนจดทะเบียนชำระแล้ว
  โดยเข้าลงทุนในวันที่ 15 มกราคม 2551 และมติที่ประชุมคณะกรรมการบริษัท ครั้งที่ 3/2552
  เมื่อวันที่ 9 เมษายน 2552ได้มีมติให้บริษัทลงทุนเพิ่มในบริษัท เด็มโก้ อินดัสตรี จำกัด
  เป็นสัดส่วนรวมร้อยละ 65 ของทุนจดทะเบียนชำระแล้ว ซึ่งการลงทุนทั้ง 2
  ครั้งเป็นจำนวนเงินลงทุนทั้งสิ้น 64 ล้านบาท ทั้งนี้ผู้ถือหุ้นในสัดส่วนร้อยละ 35
  ที่เหลือไม่มีบุคคลที่อาจมีความขัดแย้งกับบริษัท บริษัทย่อย หรือบริษัทร่วมถือหุ้นเกินร้อยละ 10 ทั้งนี้
  ภายหลังการลงทุน
  บริษัทมีนโยบายในการปรับเปลี่ยนแผนการดำเนินงานของเด็มโก้อินดัสตรีโดยจะมุ่งเน้นการดำเนินธุรกิจรับจ้างผลิตและติดตั้งภาชนะแรงดันสูงให้มากขึ้น
  แทนธุรกิจรับจ้างผลิตและติดตั้งโครงสร้างเหล็กในปัจจุบัน

  ส่วนบริษัทย่อยอีก 1 แห่ง ได้แก่ บริษัท เด็มโก้ พาวเวอร์ จำกัด ซึ่งมีทุนจดทะเบียน 1 ล้านบาท
  บริษัทถือหุ้นร้อยละ 100 โดยบริษัทถูกจัดตั้งขึ้นเพื่อรองรับการพัฒนาธุรกิจพลังงานทดแทนในอนาคต

  และต่อมาเมื่อวันที่ 27 มิถุนายน 2554 ที่ประชุมวิสามัญผู้ถือหุ้นครั้งที่ 1/2554
  ได้มีมติให้บริษัทลงทุนเป็นผู้ถือหุ้นร้อยละ 27 ในบริษัท อีโอลัส พาวเวอร์ จำกัด ( อีโอลัส ) ซึ่ง
  อีโอลัส เป็นผู้ถือหุ้น ร้อยละ 60 ใน บริษัท เฟิร์สโคราช วินด์ จำกัด ( เฟิร์ส ) และ บริษัท
  เคอาทู จำกัด ( เคอาทู ) โดยที่ เฟิร์ส และ เคอาทู
  เป็นบริษัทที่ดำเนินโครงการผลิตกระไฟฟ้าด้วยพลังงานลม ห้วยบง 3 และ ห้วยบง 2
  ขนาดกำลังการผลิตติดตั้ง โครงการละ 103.5 เมกกะวัตต์ เซ็นต์สัญญาขายไฟฟ้าให้กับ
  การไฟฟ้าฝ่ายผลิตแห่งประเทศไทย โครงการละ 90 เมกกะวัตต์ โดยโครงการตั้งอยู่ที่
  ตำบลห้วยบง อำเภอด่านขุนทด จังหวัดนครราชสีมา มี Siemens Wind Power A/S
  (Siemens) เป็นผู้จัดหาและติดตั้งกังหันลม โครงการละ 45 กังหัน เด็มโก้
  เป็นผู้ก่อสร้างงานระบบไฟฟ้า และงานโยธา
  เพื่อเชื่อมต่อการขายไฟฟ้าให้กับการไฟฟ้าฝ่ายผลิตที่สถานีไฟฟ้าชัยบาดาล จังหวัดลพบุรี
  การเข้าเป็นผู้ถือหุ้นของบริษัทมีวัตถุประสงค์เพื่อได้รับผลตอบแทนในรูปกระแสเงินสดจากการปันผลที่สม่ำเสมอในระยะยาว
  ได้ขยายธุรกิจงานก่อสร้างไปสู่ตลาดงานพลังงานทดแทนที่มีอัตราการเติบโตสูง
  ทำให้บริษัทมีประสบการณ์และผลงานในการขยายการรับงานโครงการพลังงานทดแทนทั้งในประเทศและต่างประเทศในอนาคต
  ทั้งนี้การลงทุนทำให้ อีโอลัสมีสถานะเป็นบริษัทร่วม ที่ เด็มโก้ถือหุ้นสัดส่วนร้อยละ 27
  ส่วนผู้ถือหุ้นสัดส่วนร้อยละ 73 ที่เหลือเป็นนิติบุคคลที่มีส่วนเกี่ยวข้องกับเด็มโก้
  โดยมีกรรมการของเด็มโก้ 1 ท่าน เป็นกรรมการของบริษัทดังกล่าว

  ในปี 2555 อีโอลัส ได้ทยอยเรียกชำระค่าหุ้นเพิ่มทุนจนปัจจุบัน บริษัทถือหุ้นเป็นสัดส่วนร้อยละ
  25.52 โดยโครงการผลิตกระแสไฟฟ้าด้วยพลังงานลม ห้วยบง 3 และห้วยบง 2
  ได้เริ่มผลิตและจำหน่ายกระแสไฟฟ้า ให้แก่การไฟฟ้าฝ่ายผลิตแห่งประเทศไทย ตั้งแต่วันที่ 15
  พฤศจิกายน 2555 และวันที่ 8 กุมภาพันธ์ 2556 ตามลำดับ

  ภายหลังการลงทุนโครงสร้างของกลุ่มบริษัทแสดงได้ ดังนี้

2.3 ภาพรวมการประกอบธุรกิจ

ธุรกิจของบริษัทสามารถแบ่งได้เป็น 3 ลักษณะ ดังนี้

1.  ธุรกิจการให้บริการ

    บริษัทประกอบธุรกิจให้บริการออกแบบ จัดหา
    ก่อสร้างและติดตั้งงานด้านวิศวกรรมทุกระบบอย่างครบวงจร (Turnkey Basis)
    โดยรับงานจากลูกค้าทั้งภาครัฐและภาคเอกชน ทั้งแบบเป็นผู้รับเหมาโดยตรง
    ซึ่งบริษัทเป็นผู้รับงานตรงจากผู้ว่าจ้าง หรือผู้รับเหมาช่วง
    ซึ่งบริษัทรับงานช่วงต่อจากผู้รับงานซึ่งเป็นคู่สัญญากับผู้รับสัมปทาน
    โดยการรับงานมีทั้งจากวิธีการประมูลหรือวิธีการเสนอราคาและเจรจาต่อรอง
    นอกจากนี้ยังมีการร่วมมือกับบริษัทอื่นทั้งในและนอกประเทศในลักษณะกิจการค้าร่วม
    (Consortium) เพื่อให้มีโอกาสในการรับงาน ขยายธุรกิจและการเติบโตในงานแขนงใหม่ๆ
    อยู่ตลอดเวลา ธุรกิจการให้บริการของบริษัทสามารถแบ่งตามลักษณะงานได้ดังต่อไปนี้

    -   งานทางด้านวิศวกรรมไฟฟ้า บริษัทให้บริการออกแบบ จัดหา
        ก่อสร้างและติดตั้งงานวิศวกรรมไฟฟ้าแบบครบวงจร
        โดยแบ่งเป็นประเภทงานได้ดังต่อไปนี้

    -   งานก่อสร้างสายส่งไฟฟ้าแรงสูง (High Voltage Transmission Line System)
        เป็นระบบส่งกำลังไฟฟ้าที่รับมาจากแหล่งผลิตกระแสไฟฟ้าประเภทต่างๆ เช่น เขื่อน
        โรงไฟฟ้าพลังความร้อน โรงไฟฟ้าพลังความร้อนร่วม
        ส่งไปยังสถานีไฟฟ้าย่อยและสายส่งไฟฟ้าแรงสูงระหว่างสถานีไฟฟ้าย่อยต่างๆ
        ระบบสายส่งไฟฟ้าจะรับระดับแรงดันตั้งแต่ 69 เควี 115 เควี 230 เควี และ 500
        เควี โดยระบบสายส่งนี้จะอยู่ในความรับผิดชอบของการไฟฟ้าฝ่ายผลิตแห่งประเทศไทย
        (กฟผ.) การไฟฟ้านครหลวง (กฟน.) การไฟฟ้าส่วนภูมิภาค (กฟภ.)
        ผู้ประกอบการโรงผลิตไฟฟ้าประเภทผู้ผลิตกระแสไฟฟ้าอิสระรายใหญ่ (Independent
        Power Producer : IPP) และประเภทผู้ผลิตกระแสไฟฟ้าอิสระรายย่อย (Small
        Power Producer : SPP) และโรงงานอุตสาหกรรมขนาดใหญ่
        ซึ่งต่างเป็นลูกค้าของบริษัททั้งสิ้น

    -   งานก่อสร้างสถานีไฟฟ้าย่อย (High Voltage Substation)
        ทำหน้าที่รับพลังงานไฟฟ้าจากระบบผลิตกระแสไฟฟ้าเพื่อแปลงแรงดันส่งต่อเป็นทอดๆ
        ผ่านสายส่งไฟฟ้าแรงสูงและระบบจำหน่ายไฟฟ้าเพื่อจำหน่ายต่อไปยังผู้ใช้ไฟประเภทต่างๆ

    -   งานก่อสร้างระบบจำหน่าย และระบบไฟฟ้าใต้ดิน
        เป็นงานก่อสร้างปักเสาและพาดสายไฟฟ้า ระดับแรงดัน 22 เควี หรือ 33 เควี
        และระบบไฟฟ้าแรงต่ำจากสถานีไฟฟ้าย่อยไปยังลูกค้าต่างๆ ทั่วประเทศ

        สำหรับงานระบบไฟฟ้าใต้ดินเป็นงานก่อสร้างท่อพร้อมร้อยสายไฟฟ้าแรงสูงระดับแรงดัน
        22 เควี และ 115 เควี โดยลูกค้าหลักของงานส่วนนี้นอกเหนือจาก กฟผ. กฟภ. และ
        กฟน. แล้ว ยังมีโรงไฟฟ้าเอกชนประเภท IPP, SPP
        และโรงงานอุตสาหกรรมประเภทต่าง ๆ อีกด้วย

-   งานด้านพลังงานทดแทน บริษัทให้บริการ ออกแบบ จัดหา
    และก่อสร้างโครงการผลิตกระแสไฟฟ้าโดยใช้พลังงานทางเลือกอื่นที่นอกเหนือจากพลังงานสิ้นเปลือง
    (น้ำมัน ถ่านหิน หรือก๊าซธรรมชาติ ) เช่น การพลิตพลังงานไฟฟ้าจากกังหันลม
    พลังงานแสงอาทิตย์ แกลบ เศษไม้ ขยะ
    หรือการใช้ก๊าซชีวมวลจากการหมักน้ำเสียจากโรงงาน

-   งานด้านอาณัติสัญญาณ บริษัทให้บริการ ออกแบบ ติดตั้ง
    และทดสอบระบบสื่อสารสัญญาณระบุตำแหน่งการเดินรถของรถไฟ โดยวางอุปกรณ์ตรวจจับ
    และเชื่อมต่ออุปกรณ์จับสัญญาณเข้ากับอุปกรณ์หลักเพื่อแสดงสถานะส่งกลับไปที่สถานีรถไฟ
    และศูนย์กลางควบคุมการเดินรถ
    รวมถึงงานวางโครงข่ายสายไฟเบอร์ออฟติคให้กับหน่วยงานภาครัฐ

    -   งานด้านระบบไฟฟ้าและเครื่องกล (M&E) บริษัทให้บริการออกแบบ จัดหา ก่อสร้างติดตั้ง
        รวมทั้งการบำรุงรักษา งานระบบสาธารณูปโภค ประกอบด้วยระบบไฟฟ้า
        ระบบประปาสุขาภิบาล ระบบปรับอากาศ ระบบระบายอากาศ
        และระบบผลิตไอน้ำและน้ำร้อน รวมถึงระบบท่อรับแรงดัน (High Pressure Piping)
        โดยบริษัทสามารถให้บริการงานระบบแบบครบวงจร

    -   งานด้านเสาโทรคมนาคมและการสื่อสาร บริษัทให้บริการออกแบบ จัดหา
        ก่อสร้างและบริการติดตั้งเสาโครงเหล็กสำหรับการสื่อสารและโทรคมนาคม
        ให้แก่หน่วยงานภาครัฐและภาคเอกชนรวมถึงผู้ให้บริการโทรศัพท์เคลื่อนที่ (Operator)
        และผู้ที่ชนะการประมูลจากผู้ให้บริการโทรศัพท์เคลื่อนที่อีกทอดหนึ่ง

    -   งานด้านอนุรักษ์พลังงาน บริษัทได้ขึ้นทะเบียนเป็นที่ปรึกษาด้านการอนุรักษ์พลังงานกับ
        กรมพัฒนาพลังงานทดแทนและอนุรักษ์พลังงาน ตั้งแต่ปี 2546 เพื่อให้บริการศึกษา
        วางแผน ติดตั้ง ออกแบบ ในการประหยัดพลังงานให้แก่หน่วยงานราชการ
        และโรงงานอุตสาหกรรมขนาดใหญ่

2.  ธุรกิจงานขาย

-   งานผลิตและจำหน่ายเสาโครงเหล็ก
    บริษัทผลิตและจำหน่ายเสาโครงเหล็กเพื่อใช้ในงานวิศวกรรมไฟฟ้า ได้แก่ ระบบสายส่ง
    ระบบจำหน่าย และสถานีไฟฟ้าย่อย ซึ่งมีงานบางส่วนที่ต้องใช้เสาโครงเหล็กเป็นส่วนประกอบ
    งานด้านเสาโทรคมนาคม ได้แก่ เสาโทรคมนาคม และเสาวิทยุสื่อสาร
    และเสาโครงเหล็กสำหรับป้ายโฆษณากลางแจ้ง (Bill Board) โดย ณ ปัจจุบัน
    บริษัทมีกำลังการผลิตเสาโครงเหล็ก 12,000 ตันต่อปี

-   การจำหน่ายอุปกรณ์ประกอบการติดตั้งเสาโทรคมนาคม
    บริษัทจำหน่ายอุปกรณ์ประกอบสำหรับติดตั้งเสาโทรคมนาคม
    โดยจัดเป็นชุดสำเร็จสำหรับประกอบเสาทั้งประเภท Guyed mass tower และ Self
    support tower ผู้ซื้อสามารถนำชุดประกอบดังกล่าวไปใช้ในการติดตั้งได้ทันที
    ทำให้ประหยัดเวลาในการจัดซื้อและจัดหาจากผู้จำหน่ายอุปกรณ์หลาย ๆ ราย

-   การจำหน่ายอุปกรณ์ไฟฟ้า บริษัทจำหน่ายอุปกรณ์ไฟฟ้าสำหรับระบบจำหน่าย ระบบสายส่ง
    และสถานีไฟฟ้าย่อย รวมอุปกรณ์ไฟฟ้ามาตรฐานทุกประเภท ซึ่งบริษัทเป็นผู้จัดหา
    รวมถึงจำหน่ายอุปกรณ์ยึดจับหัวเสาซึ่งบริษัทเป็นผู้ผลิต
    ให้แก่ลูกค้าที่เป็นเจ้าของโครงการหรือผู้ได้รับคัดเลือกในโครงการต่างๆ

-   การจำหน่ายอุปกรณ์วัสดุก่อสร้าง นอกจากการเป็นตัวแทนจำหน่ายวัสดุก่อสร้าง ประเภท ปูน
    คอนกรีตสำเร็จรูป เหล็กก่อสร้าง เหล็กรูปภัณฑ์ และสีประเภทต่างๆ แล้ว
    บริษัทยังจำหน่ายวัสดุที่ใช้ในการก่อสร้างโยธาทุกประเภท
    ทั้งนั้เพื่ออำนวยความสะดวกให้กับลูกค้าที่เป็นผู้รับเหมา และร้านค้าวัสดุก่อสร้างทั่วไป

    บริษัทสามารถแบ่งลักษณะลูกค้าในส่วนของงานบริการได้เป็น 2 ประเภท คือ 1)
    ลูกค้าภาคเอกชน ได้แก่ โรงงานอุตสาหกรรม ผู้ผลิตไฟฟ้าอิสระทั้ง IPP และ SPP
    นิคมอุตสาหกรรม และผู้ให้บริการโทรศัพท์เคลื่อนที่ เป็นต้น และ 2) ลูกค้าภาครัฐ ได้แก่
    หน่วยงานราชการและองค์กรรัฐวิสาหกิจ เช่น การไฟฟ้าฯ การสื่อสารแห่งประเทศไทย
    การรถไฟแห่งประเทศไทย
    โดยบริษัทมีนโยบายในการรักษาสัดส่วนรายได้งานบริการจากภาครัฐและภาคเอกชนให้อยู่ในระดับใกล้เคียงกัน
    เพื่อลดความเสี่ยงจากการพึ่งพิงกลุ่มลูกค้าและเพื่อรักษาระดับอัตราการเติบโตของรายได้ของกิจการและระดับอัตรากำไรที่เหมาะสม

    สำหรับธุรกิจการขายสินค้าของบริษัทนั้น
    ที่ผ่านมาเป็นการจำหน่ายสินค้าให้แก่ลูกค้าเอกชนทั้งหมด อย่างไรก็ดี ในปี 2551
    บริษัทมีนโยบายขยายการขายสินค้าของบริษัทโดยเฉพาะเสาโครงเหล็กไปสู่กลุ่มลูกค้าในภาครัฐ
    เพื่อลดความเสี่ยงจากการพึ่งพิงกลุ่มลูกค้า

    3.  ธุรกิจพัฒนาโครงการและการลงทุน

ตั้งแต่ปี 2552 เป็นต้นมา
บริษัทได้ให้ความสำคัญกับการเติบโตของธุรกิจการผลิตไฟฟ้าด้วยพลังงานหมุนเวียนและพลังงานทดแทน
บริษัทได้ร่วมกับพันธมิตรในการพัฒนาโครงการพลังงานลมโดยบริษัทเป็นผู้รับผิดชอบในงาน สำรวจ
ออกแบบ จัดหา ก่อสร้าง ระบบไฟฟ้าและโยธาของโครงการ
ในขณะที่พันธมิตรรับผิดชอบในส่วนการจัดหากังหันลม การระดมเงิน ในการเป็นผู้ร่วมพัฒนาโครงการ
ทำให้บริษัทได้รับทราบต้นทุนโครงการ รับทราบโอกาสแห่งความสำเร็จในการพัฒนาและก่อสร้าง
ส่งผลให้บริษัทสามารถประเมินโอกาส ข้อจำกัด และผลตอบแทนการลงทุนได้ค่อนข้างชัดเจน
บริษัทจึงขยายแนวธุรกิจไปสู่การลงทุนโดยให้ความสำคัญกับการลงทุนในธุรกิจที่ต่อเนื่องกับธุรกิจหลัก
วัตถุประสงค์เพื่อ กระจายความเสี่ยงของธุรกิจ ทำให้บริษัทได้รับผลตอบแทนจากเงินปันผล
ซึ่งเป็นกระแสเงินสดที่สม่ำเสมอในระยะยาว

4.  โครงสร้างรายได้ – ตามงบการเงินเฉพาะของบริษัท

    หน่วย : ล้านบาท

+-----------------------+-------+------+-------+-----+--------+-----+
| ประเภทรายได้           | ปี     |      | ปี     |     | ปี 2555 |     |
|                       | 2553  |      | 2554  |     |        |     |
+=======================+=======+======+=======+=====+========+=====+
|                       | มูลค่า  | %    | มูลค่า  | %   | มูลค่า   | %   |
+-----------------------+-------+------+-------+-----+--------+-----+
| รายได้งานบริการ         | 1,7   | 7    | 1,3   | 46  | 2,     | 44  |
|                       | 00.24 | 9.66 | 73.65 | .39 | 209.50 | .57 |
| 1. งานวิศวกรรมไฟฟ้า     |       |      |       |     |        |     |
|                       | 67.12 | 3.14 | 2     | 7   | 222.14 | 4   |
| 2.                    |       |      | 09.91 | .09 |        | .48 |
| งานระบบไฟฟ้าและเครื่องกล | 1     | 6.44 |       |     | 97.75  |     |
|                       | 37.44 |      | 1     | 4   |        | 1   |
| 3.ง                   |       | 1.50 | 21.80 | .11 | 46.15  | .97 |
| านโทรคมนาคม,อาณัติสัญญาณ | 32.08 |      |       |     |        |     |
|                       |       | 9.25 | 1     | 4   | 2,     | 0   |
| 4.งานก่อสร้างโยธา       | 1     |      | 25.89 | .25 | 381.89 | .93 |
|                       | 97.45 |      |       |     |        |     |
| 5.พลังงานทดแทน         |       |      | 1,1   | 38  |        | 48  |
|                       |       |      | 29.90 | .16 |        | .05 |
+-----------------------+-------+------+-------+-----+--------+-----+
| รวมรายได้งานบริการ      | 2,1   | 8    | 2,9   | 90  | 4,     | 81  |
|                       | 34.33 | 5.62 | 61.14 | .74 | 957.43 | .08 |
+-----------------------+-------+------+-------+-----+--------+-----+
| รายได้จากการขาย        | 1     | 4    | 1     | 58  | 436.64 | 40  |
|                       | 63.94 | 9.44 | 56.69 | .57 |        | .22 |
| 1. จำหน่ายเสาโครงเหล็ก  |       |      |       |     | 649.08 |     |
|                       | 1     | 5    | 1     | 41  |        | 59  |
| 2.                    | 67.65 | 0.56 | 10.83 | .43 |        | .78 |
| จำห                   |       |      |       |     |        |     |
| น่ายอุปกรณ์ไฟฟ้าและก่อสร้าง |       |      |       |     |        |     |
+-----------------------+-------+------+-------+-----+--------+-----+
| รวมรายได้จากการขาย     | 3     | 1    | 2     | 8   | 1      | 17  |
|                       | 31.59 | 3.30 | 67.52 | .20 | 085.72 | .76 |
+-----------------------+-------+------+-------+-----+--------+-----+
| รายได้อื่น               | 27.00 | 1.08 | 34.60 | 1   | 70.94  | 1   |
|                       |       |      |       | .60 |        | .16 |
+-----------------------+-------+------+-------+-----+--------+-----+
| รวมรายได้              | 2,4   | 10   | 3,2   | 100 | 6,     | 100 |
|                       | 92.92 | 0.00 | 63.26 | .00 | 114.10 | .00 |
+-----------------------+-------+------+-------+-----+--------+-----+

ที่มา : บริษัท

จากตารางข้างต้น จะพบว่าตลอด 3 ปีที่ผ่านมา โครงสร้างรายได้หลักๆ
ของบริษัทมาจากงานวิศวกรรมไฟฟ้า ซึ่งประกอบด้วยงานก่อสร้างสถานีไฟฟ้าย่อย
งานก่อสร้างระบบจำหน่าย และงานก่อสร้างสายส่ง อย่างไรก็ตาม
ด้วยประสบการณ์การทำงานของทีมงานวิศวกรของบริษัทที่มีมานานกว่า 20 ปี
ทำให้บริษัทสามารถพัฒนาและกระจายลักษณะงานไปสู่ธุรกิจใหม่ๆ
ที่ยังคงใช้พื้นฐานความชำนาญทางด้านวิศวกรรมไฟฟ้า ซึ่งได้แก่งานระบบไฟฟ้าและเครื่องกล
งานโทรคมนาคม งานอาณัติสัญญาณ และงานด้านพลังงานทดแทนเป็นต้น

สำหรับโครงสร้างรายได้ ปี 2555 บริษัทมีรายได้หลักจากงานด้านวิศวกรรมไฟฟ้า ซึ่งคิดเป็นสัดส่วน
ร้อยละ 36.14 ของรายได้รวม หรือร้อยละ 45 ของรายได้งานบริการ ทั้งนี้ในปี 2555
สัดส่วนของงานพลังงานทดแทน ได้เพิ่มขึ้นเป็นร้อยละ 39 ของรายได้รวม หรือร้อยละ 48
ของรายได้งานบริการ
ส่วนรายได้งานขายมีสัดส่วนเพิ่มขึ้นเนื่องจากการเพิ่มขึ้นของการขายอุปกรณ์ระบบไฟฟ้า

เป้าหมายการดำเนินธุรกิจของบริษัท

บริษัทมุ่งมั่นที่จะพัฒนาองค์กรและขยายธุรกิจทั้งในและต่างประเทศในด้านที่เกี่ยวข้องกับงานวิศวกรรมโดยมีเป้าหมายหลักที่จะเป็นผู้ออกแบบ
ก่อสร้างและติดตั้งงานระบบไฟฟ้าแบบครบวงจรตั้งแต่งานระบบไฟฟ้าและเครื่องกลจนถึงงานก่อสร้างโรงไฟฟ้าพลังงานทดแทน
เช่น โครงการผลิตกระแสไฟฟ้าด้วยพลังงานลม และพลังงานแสงอาทิตย์
รวมถึงการเป็นผู้ลงทุนในธุรกิจผู้ผลืตไฟฟ้าอิสระรายเล็ก(SPP) ขายไฟให้แก่ผู้รับซื้อ